Протокол о приступању Словачке Тројном пакту (1940)
Напомена из извора: ДНБ јавља:Министар иностраних послова Рајха г. фон  Рибентроп, начелник политичког отсека у италијанском министарству иностраних послова г. Бути и јапански амбасадор у Берлину г. Курусу с једне, и претседник словачке владе и министар иностраних послова професор г. др. Тука с друге стране, потписали су у Берлину 24. новембра протокол о приступању Словачке Тројном пакту који су 27. септембра 1940. године закључиле Немачка, Италија и Јапан. Протокол гласи:

Владе Немачке, Италије и Јапана с једне и влада Словачке с друге стране утврђују преко својих опуномоћеника следеће:

Словачка приступа Тројном пакту који су 27. септембра 1940. године у Берлину потписале Немачка, Италија и Јапан.

Уколико заједниче техничке комисије предвиђене у чл. 4 Тројног пакта буду расправљале питања која се дотичу интереса Словачке, у саветовањима комисија присуствоваће и претставници Словачке.

Текст Тројног пакта прикључен је овом протоколу као додатак.

Овај протокол састављен је на немачком, италијанском, јапанском и словачком језику. Сваки текст важи као оригинал. Протокол ступа на снагу одмах по потписивању.

Извори 

 Политика, бр. 11.668 од понедељка 25. новембра 1940, насловна страна.

Види још 

 Протокол о приступању Тројном пакту
 Тројни пакт

Тројни пакт
Силе осовине
Трећи рајх
Јапанско царство
Краљевина Италија
Прва словачка република
1940.